पाएं अपने शहर की ताज़ा ख़बरें और फ्री ई-पेपरडाउनलोड करें
जिले में दूसरे दिन शनिवार को भी दिनभर मौसम के मिजाज बदले रहे। इलाके में सुबह से ही बादलों की आवाजाही रही। सीकर जिला मुख्यालय, कांवट, फतेहपुर सहित कई स्थानों पर तेज अंधड़ के साथ हल्की बारिश हुई। नमी बढ़ने की वजह से तापमान में भी 1 डिग्री से ज्यादा की गिरावट रही।
हालांकि रात का पारा दूसरे दिन भी स्थिर बना रहा। बादल छाए रहने व हवा का दबाव बने रहने की वजह से इलाके में देर शाम तक मौसम का मिजाज बदला रहा। शनिवार को अधिकतम तापमान 40.2 व न्यूनतम तापमान 22.6 डिग्री दर्ज किया गया। शुक्रवार को केंद्र पर अधिकतम तापमान 41 .2 व न्यूनतम तापमान 22.8 डिग्री रहा। मौसम विभाग के अनुसार रविवार को भी कई स्थानों पर बारिश की संभावना है।
बिजली गिरी, 2 मकानों की पटि्टयां क्षतिग्रस्त
पनिहारवास के गांव रामनगर में आकाशीय बिजली गिरने से दो मकानों में छत की पटि्टयां क्षतिग्रस्त हो गई। नन्छूराम सैनी ने बताया कि शुक्रवार की रात आकाशीय बिजली गिरने से दो मकानों की सभी पटि्टयां क्षतिग्रस्त हो गई। इनमें से चार पटि्टयां टूट कर नीचे गिर गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn